LPN ลบ 1.17% กูรูให้เป้าสูงสุด 23.40 บ. หลังมองกำไร Q2/58 โตเท่าตัว
LPN ณ เวลา 11.56น. ราคาอยู่ที่ 16.90 บาท ลบ 0.20 บาท หรือ 1.17% สูงสุดที่ 17.30 บาท ต่ำสุดที่ 16.80 บาท มูลค่าซื้อขายที่ 60.27ล้านบาท ขณะที่ดัชนีตลาดหุ้นไทยโดยรวมบวก 0.30%
11 พ.ค. 2558

ผู้สื่อข่าวรายงานว่า ราคาหุ้นบริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ณ เวลา 11.56 น. ราคาอยู่ที่ 16.90 บาท ลบ 0.20 บาท หรือ 1.17% สูงสุดที่ 17.30 บาท ต่ำสุดที่ 16.80 บาท มูลค่าซื้อขายที่ 60.27 ล้านบาท ขณะที่ดัชนีตลาดหุ้นไทยโดยรวมบวก 0.30%
บล. ดีบีเอส วิคเคอร์ส ระบุในบทวิเคราะห์ว่า LPN รายงานกำไรสุทธิไตรมาส 1/58 ลดลง 17% จากปีก่อน และ 61% จากไตรมาสก่อน โดยเป็นผลจากการรับรู้รายได้ต่ำลง 14% จากปีก่อน อัตรากำไรขั้นต้นอ่อนลงเล็กน้อยเป็น 32% จาก 32.4% ในไตรมาส 1/57 และ 33.3% ในไตรมาส 4/57 โดยกำไรสุทธิไตรมาส 1/58 คิดเป็น 10% ของประมาณการกำไรสุทธิทั้งปี 58
ทั้งนี้บริษัทมีแผนเปิดขายโครงการใหม่เพิ่มในครึ่งหลังของปี 58 โดยในไตรมมาส 1/58 เปิดขายใหม่เพียง 1 โครงการ และจะเปิด 2 โครงการในไตรมาส 2/58 ส่วนในครึ่งหลังของปี 58 จะเปิด 9 โครงการ
นอกจากนี้คาดว่ากำไรสุทธิในไตรมาสที่เหลือของปีนี้จะปรับขึ้นได้อย่างแข็งแกร่ง และไตรมาส 1/58 เป็นไตรมาสที่มีกำไรต่ำสุดของปีนี้ ในเบื้องต้นคาดว่ากำไรสุทธิไตรมาส 2/58 จะเพิ่มเป็นเท่าตัวจากไตรมาส 1/58 และกำไรจะขึ้นไปสูงสุดในไตรมาส 3/58 เนื่องจากมีการโอนคอนโดหลายแห่ง สำหรับกำไรสุทธิทั้งปี 58 คาดว่าจะเติบโตได้ก้าวกระโดด 42% จากปีก่อน
โดยแนะนำซื้อ ให้ราคาพื้นฐาน 23.40 บาท อิงกับ P/E ปี 58 ที่ 12 เท่า ความเสี่ยงหลัก คือ การได้รับอนุญาต EIA ที่ล่าช้ากว่าคาด อัตราการยกเลิกและถูกปฎิเสธสินเชื่อที่สูงกว่าคาด การขาดแคลนแรงงานทำให้ก่อสร้างใช้เวลามากกว่าที่ประมาณการไว้